text: Historisk monstermaskine passerer Billund
  10 september 2010 kl. 08.02
  Hvis det larmer lidt voldsomt i Billund onsdag aften, er der en helt særlig grund.
  Det er 73 meter langt, vejer 280 ton og så kan man se det i Billund i næste uge. 
  Onsdag den 15. september mellem 19.45 og 20.15 flyver verdens største passagerfly over Billund Lufthavn. Der kan være op til 800 passagerer i flyet. 
  Overlfyvningen bliver et såkaldt "low-fly-by", hvor den vil være nede i kun 50 meters højde.
  Det er første gang nogensinde, at lufthavnen får besøg af Lufthansas monster af et flagskib, som første gang var på vingerne i 2007. 
  En landing bliver der ikke noget af. Flyet er på vej fra Oslo til Frankfurt på en træningsflyvning.
  